Diari Oficial de la Generalitat Valenciana


Sumari del DOGV 3747, del 11-05-2000 (2000/3356)

Informació pública de l'aprovació del projecte d'urbanització de la unitat d'execució A-6 del vigent Pla General d'Ordenació Urbana.
------------------------------------------------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3356


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització de la unitat d'execució A-6 del vigent Pla General d'Ordenació Urbana. [2000/M3356]
  
L'Alcaldia Presidència, mitjançant el Decret de data 18 de gener de 2000, ha resolt:
  
Primer
  
Desestimar les al·legacions presentades per la senyora María Josefa Daudí Ninot, excepte la relativa a la substitució del mur per talussos al límit de la unitat d'execució, i pel senyor Josep Fèlix Escudero Pitarch i nou més, pels motius exposats en l'informe tècnic transcrit en la part expositiva de la present resolució.
  
Segon
  
Aprovar el projecte d'urbanització de la unitat d'execució A-6 del vigent Pla General d'Ordenació Urbana, amb un pressupost de 88.425.902 pessetes (IVA inclòs), presentat per Urbanizadora Constitución SL per a la seua execució amb subjecció a les condicions estipulades en el programa i conveni urbanístic corresponent i a les següents:
  
En relació amb el projecte d'urbanització:
  
No s'aprecia cap inconvenient d'evitar la realització del muret, substituint-lo per talussos en els límits de la unitat amb uns altres àmbits de sòl urbà, sempre que es produïsca la disponibilitat efectiva dels terrenys necessaris; en aquest sentit, es considera suficient amb una autorització expressa dels propietaris, sense cessió, atés que se'n mantindria la titularitat original.
  
En relació amb l'execució del projecte d'irbanització:
  
- Prèviament a l'inici de les obres, l'urbanitzador designarà els tècnics superior i de grau mitjà que han d'assumir la direcció de l'obra. Aquests seran responsables de la realització i coordinació de les obres i actuaran d'enllaç amb els serveis tècnics municipals, a aquests efectes.
  
- En l'execució del projecte, caldrà atenir-se a les indicacions i supervisió del servei tècnic municipal.
  
- Seran aplicables les disposicions relatives al replantejament, control i recepció de les obres establides en la legislació de contractes de l'estat.
  
- S'haurà d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com de l'escrita, i de la informació de l'obra realment realitzada.
  
- Les certificacions d'obra i, en particular, la de liquidació, seran visades pel servei tècnic municipal.
  
Tercer
  
Considerar càrregues d'urbanització pagadores per compte de l'Agrupació d'Interés Urbanístic de la Unitat d'Execució A-6, els honoraris dels perits senyor Rafael Llopis Arquer i senyor Alfonso Cachavera Guimerà, que pugen a la quantia de 598.060 pessetes.
  
Quart
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la Llei Reguladora de l'Activitat Urbanística (LRAU).
  
Cinqué
  
Publicar-ne l'aprovació definitiva en el Diari Oficial de la Generalitat Valenciana, tal com disposa l'article 34 de la Llei 6/1994.
  
Sisé
  
Notificar la present resolució als propietaris, comunicant-los que, segons el tenor de l'article 71.3 LRAU, podran retribuir l'urbanitzador en metàl·lic sempre que se sol·licite mitjançant document públic i se'n notifique a l'urbanitzador i l'ajuntament dins dels 10 dies següents a la recepció del present document. A la sol·licitud s'ha d'adjuntar garantia ?real o financera- bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Seté
  
Contra la present resolució, com a acte que posa fi a la via administrativa, podran interposar els interessats, en el termini d'un mes, recurs potestatiu de reposició davant aquesta Alcaldia Presidència, o, en el termini de dos meses, recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol, sense perjudici d'utilitzar-ne qualsevol altre que es considere convenient.